Diari Oficial de la Generalitat Valenciana


Sumari del DOGV 3968, del 28-03-2001 (2001/2301)

RESOLUCIÓ de 2 de març de 2001, del director general de Transports, per la qual s'adjudiquen cinc autoritzacions d'autotaxi, de l'Àrea de Prestació Conjunta de Castelló.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3968

Data del DOGV
:   28-03-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/2301


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 2 de març de 2001, del director general de Transports, per la qual s'adjudiquen cinc autoritzacions d'autotaxi, de l'Àrea de Prestació Conjunta de Castelló. [2001/2301]
  
Vista la proposta de resolució elevada per la presidència de la Comissió de Qualificació del concurs públic per a l'adjudicació de cinc autoritzacions d'autotaxi de l'Àrea de Prestació Conjunta de Castelló, i d'acord amb els següents
  
Fets
  
1. Amb data 7 d'octubre de 1999, el senyor José Rodríguez Pérez, en representació dels assalariats del taxi de Castelló, va sol·licitar ampliació d'autoritzacions de l'Àrea de Castelló per a taxis.
  
2. El Servei Territorial de Transports de Castelló, durant els mesos d'octubre i novembre, va sol·licitar informe als ajuntaments afectats, a les agrupacions professionals, centrals sindicals i associacions de consumidors.
  
3. Una vegada s'han rebut els informes, el Servei Territorial de Transports de Castelló realitza, amb data 20 de gener de 2000, un informe favorable a l'ampliació, que és elevat a la Direcció General de Transports amb data 25 de gener de 2000.
  
4. La Junta Superior de Transports realitzada el 24 de març de 2000 informa favorablement sobre l'ampliació del nombre d'autoritzacions de l'Àrea de Castelló. D'acord amb els paràmetres reglamentaris i la proposta del Servei Territorial, l'informe fa referència a un increment de cinc autoritzacions.
  
5. Després de l'oportuna tramitació administrativa, el Diari Oficial de la Generalitat Valenciana de 18 d'octubre de 2000, publica la Resolució de 18 de setembre de 2000, del director general de Transports, per la qual es convoca concurs públic per a l'adjudicació de cinc autoritzacions d'autotaxi de l'Àrea de Prestació Conjunta de Castelló. En aquesta resolució apareixen les bases del concurs.
  
6. Mitjançant resolucions datades el 20 i 23 d'octubre de 2000, el director general de Transports procedeix al nomenament dels membres de la Comissió Qualificadora del concurs.
  
7. Presentades les oportunes sol·licituds pels interessats a participar en el concurs, la Comissió Qualificadora es reuneix, amb data 15 de desembre de 2000, per a procedir a l'estudi, baremació i puntuació dels concursants, i elabora la llista provisional de les puntuacions, que es publica en el Diari Oficial de la Generalitat Valenciana, de 8 de febrer de 2001, i s'indica que, en cas que no es presenten al·legacions, aquesta llista provisional passarà a ser definitiva de forma automàtica.
  
8. Amb data 28 de febrer de 2001, el president de la Comissió eleva al director general de Transports còpia de l'acta de la reunió de la Comissió Qualificadora de 15 de desembre de 2000 i proposta de resolució per a l'adjudicació de les cinc autoritzacions d'autotaxi per a l'Àrea de Prestació Conjunta de Castelló.
  
A aquests fets són d'aplicació els següents
  
Fonaments de dret
  
1. L'article cinqué i següents de l'Ordre de 15 de juliol de 1991, del conseller d'Obres Públiques, Urbanisme i Transports, per la qual es crea l'Àrea de Prestació Conjunta de Castelló, per als serveis de transport públic de viatgers en automòbils de turisme (DOGV de 30-8-1991), estableix el procediment i criteris fonamentals per a la creació i atorgament de noves autoritzacions de taxi en l'Àrea de Castelló.
  
2. La base vuitena i novena de les bases de la Convocatòria per a l'adjudicació de cinc autoritzacions en l'Àrea de Prestació Conjunta de Castelló, contingudes en la Resolució de 18 de setembre de 2000, del director general de Transports, per la qual es convoca concurs públic per a l'adjudicació de cinc autoritzacions d'autotaxi de l'Àrea de Prestació Conjunta de Castelló, especifica el procediment que cal seguir per a l'adjudicació d'aquestes autoritzacions.
  
3. La competència per a l'adjudicació d'aquestes autoritzacions correspon al director general de Transports, d'acord amb l'esmentada base novena de la Resolució de 18 de setembre de 2000, en relació amb l'article seté de l'esmentada Ordre de 15 de juliol de 1991.
  
Per tot això, resolc
  
1. Adjudicar les cinc autoritzacions d'autotaxi de l'Àrea de Prestació Conjunta de Castelló, creades per Resolució de 18 de setembre de 2000, del director general de Transports, a les següents persones:
  
Autorització número 93, al senyor José Rodríguez Pérez (DNI 24717936)
  
Autorització número 94, al senyor José María Cayero Carrón (DNI 99525192)
  
Autorització número 95, al senyor Heliodoro Catalán Cabedo (DNI 11973640)
  
Autorització número 96, al senyor Miguel Garcés Corella (DNI 71589006)
  
Autorització número 97, al senyor José Martínez Martínez (DNI 17689043)
  
2. Els nous titulars d'autorització han de començar a prestar el servei amb els vehicles adscrits a cadascuna d'aquestes en el termini màxim de seixanta dies naturals comptadors des de la data de notificació de l'adjudicació, amb l'obtenció prèvia de la corresponent autorització de transport documentada en l'oportuna targeta.
  
3. El servei de taxi es prestarà d'acord amb el que estableixen les bases de la convocatòria del concurs i amb la normativa vigent en matèria de servei públic de viatgers en automòbils de turisme.
  
4. Qualsevol incompliment del contingut de la present resolució, així com del contingut de les bases de la convocatòria aplicable als actes d'adjudicació i prestació del servei, com també de la normativa vigent d'autotaxis donarà lloc a la revocació de l'autorització.
  
Contra la present resolució, que no exhaureix la via administrativa, cal la interposició d'un recurs d'alçada davant el conseller d'Obres Públiques, Urbanisme i Transports, en el termini d'un mes a partir de l'endemà de la publicació en el Diari Oficial de la Generalitat Valenciana, d'acord amb el que estableixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, sense perjudici que es puga interposar qualsevol altre recurs o acció que es considere procedent.
  
València, 2 de març de 2001.- El director general de Transports: Vicente Dómine Redondo